[{"text_idx": "#000000", "text": "Koolitus algajateleKoolitus edasijo\u0303udnuteleProtsesside kaardistamine ja analu\u0308u\u0308sKoolituskalenderBlogiMeistKontakt"}, {"text_idx": "#000001", "text": "Koolitus algajateleKoolitus edasijo\u0303udnuteleProtsesside kaardistamine ja analu\u0308u\u0308s"}, {"text_idx": "#000002", "text": "Kuidas arvutada optimaalse laoseisu puhver- ja turvavaru?"}, {"text_idx": "#000003", "text": "Ka\u0308esolevat artiklit optimaalse laoseisu puhver- ja turvavaru teemal ajendas mind kirjutama u\u0308ks diplomito\u0308o\u0308. Selles arvutati toormaterjalide laovaru suurust u\u0308he Eesti suure tootmisettevo\u0303tte tarvis. Kergelt kripeldama ja\u0308i aga see, et to\u0308o\u0308 tulemusena soovitati ettevo\u0303ttele kuus korda suuremaid toorainevarusid, kui tegelikkuses tarvis oleks olnud."}, {"text_idx": "#000004", "text": "Aga nagu Eesti vanaso\u0303na u\u0308tleb: kus viga na\u0308ed laita, tule ja aita. Seeto\u0303ttu vo\u0303tangi artikliga eesma\u0308rgiks teha puust ja punaseks, kuidas laoseisu puhver- ja turvavaru arvutusi u\u0308ldtunnustatud valemite abil tehakse."}, {"text_idx": "#000005", "text": "Esmalt, miks seda u\u0308ldse vaja on?"}, {"text_idx": "#000006", "text": "Sobiva laoseisu ma\u0308a\u0308ramine on u\u0308ks olulisemaid ja keerulisemaid u\u0308lesandeid, millega protsesside eest vastutavad juhid kokku peavad puutuma."}, {"text_idx": "#000007", "text": "Argumenti selleks ei pea kaugelt otsima. Kui ettevo\u0303ttel on su\u0308steemis liiga palju varusid, siis on ka\u0308ibekapitalist suur osa selle all kinni, samas kui varusid pole piisavalt, on tulemuseks OOS (out-of-stock). Potentsiaalne mu\u0308u\u0308k ja\u0308a\u0308b teostamata vo\u0303i protsessides tekivad seisakud."}, {"text_idx": "#000008", "text": "Et eeltoodu ei realiseeruks, siis optimaalne laoseis ma\u0308a\u0308ratakse pealtna\u0308ha lihtsa valemiga: tsu\u0308klivarule tuleb liita puhver- ja turvavaru. Selle valemi tsu\u0308klivarude (varude hulk ta\u0308iendamiste vahel) komponent on o\u0303nneks samuti kergemat sorti arvutus: keskmine no\u0303udlus \u00d7 ta\u0308iendamise aeg."}, {"text_idx": "#000009", "text": "Korralikku peavalu tekitab algajatel aga puhver- ja turvavaru (inglise keeles vastavalt buffer stock ja safety stock, kuigi paljudel juhtudel kutsutakse mo\u0303lemat koondatult ka safety stock\u2018ks) arvutamine."}, {"text_idx": "#000010", "text": "Mis on laoseisu puhver- ja turvavaru?"}, {"text_idx": "#000011", "text": "Nii puhver- kui ka turvavaru on vajalikud, et katta OOS (out-of-stock) -olukordade teket, mis on tavaliselt po\u0303hjustatud kliendino\u0303udluse vo\u0303i tarnete variatiivsusest, ennustusta\u0308psusest, tootmisprotsesside stabiilsusest jne."}, {"text_idx": "#000012", "text": "Kui nu\u0308u\u0308d veelgi rohkem detaili minna, siis puhvervaru on ta\u0308psemalt mo\u0303eldud/arvutatud no\u0303udluse variatsiooni katmiseks ja turvavaru omakorda ta\u0308iendamiste (na\u0308iteks tarnete o\u0303igeaegsuse) variatiivsuse kompenseerimiseks."}, {"text_idx": "#000013", "text": "U\u0308ks sagedasemaid praktikaid puhver- ja turvavaru ma\u0308a\u0308ramisel on kahjuks selle ko\u0303hutundelt otsustamine. Harvemal juhul arvutatakse see 10-20%-osakaaluna tsu\u0308klivarust vo\u0303i maksimaalse ja keskmise vahena nagu na\u0308iteks kirjeldatakse Virto Commerce veebilehele artiklis \u201cHow to calculate safety stock?\u201c."}, {"text_idx": "#000014", "text": "Eeltoodute plussiks on mo\u0303istagi lihtsus, kuid need on paraku kohutava sooritusega. Kui ja\u0308tta ko\u0303hutundelt ma\u0308a\u0308ramise lahendus va\u0308lja (seda pole lihtsalt vo\u0303imalik hetkel vo\u0303rdluseks kalkuleerida), siis osakaalu ja max-avg arvutuste alusel leitud puhver- ja turvavaru kogused erinesid statistiliste meetoditega vo\u0303rreldes suurusja\u0308rguna vastavalt 40% ja 60%."}, {"text_idx": "#000015", "text": "Nii et need vo\u0303ib heaga a\u0308ra unustada, sest ettevo\u0303ttel tekiks sellise \u201cta\u0308psusega\u201d palju probleeme, kuid eesma\u0308rgiks peaks olema siiski tasakaalu leidmine tarnekindluse (teenustaseme) ja laokulude vahel."}, {"text_idx": "#000016", "text": "Kuidas puhver- ja turvavaru o\u0303igesti ma\u0308a\u0308rata?"}, {"text_idx": "#000017", "text": "Tasakaalu leidmisel tarnekindluse ja laokulude vahel peab arvestama, et mo\u0303lemat maksimaalselt saavutada ei ole vo\u0303imalik. Nii tulebki juba eos arvestada, et ko\u0303iki OOS-olukordi pole vo\u0303imalik optimaalsete kuludega va\u0308ltida."}, {"text_idx": "#000018", "text": "Na\u0308iteks kui kasutada statistilist la\u0308henemist ja disainida laovaru 95% tarnekindluse peale (z-va\u0308a\u0308rtus, mis na\u0308itab standardha\u0308lbe kaugust andmete keskva\u0308a\u0308rtusest, oleks sellisel juhul 1,645 standardha\u0308lvet), siis vo\u0303ib eeldada, et 50% to\u0303ena\u0308osusega saab hakkama ma\u0308a\u0308ratud tsu\u0308klivaruga, 45% juhtudel la\u0308heb tarvis puhver- vo\u0303i turvavaru ja 5% kordadel tuleks arvestada, et no\u0303udluse ta\u0308itmiseks puuduvad ettevo\u0303ttel varud (vaata skeemi all)."}, {"text_idx": "#000019", "text": "Kui OOS-ide va\u0308ltimiseks to\u0303sta tarnekindluse (vo\u0303i teenus-) taset veelgi, na\u0308iteks 99% nivooni (z-va\u0308a\u0308rtus 2,326), siis esineks ku\u0308ll va\u0308hem olukordi, kus laost on midagi otsa saanud, kui no\u0303uab ja\u0308llegi rohkem puhver- ja turvavarusid. Ja mitte ko\u0303igest proportsionaalselt rohkem, vaid progresseeruvalt nagu na\u0308itab ka allolev graafik."}, {"text_idx": "#000020", "text": "Kui tarnekindlust (teenustaset) to\u0303sta, siis kasvab ka puhver- ja turvavaru, kuna z-va\u0308a\u0308rtust kasutatakse standardha\u0308lbe kordajana, et statistilise to\u0303ena\u0308osusega selgitada va\u0308lja varude kogus ettena\u0308htud taseme puhuks."}, {"text_idx": "#000021", "text": "Et varud ei kujuneks liiga suureks, kuid samas tagada piisav tarnekindlus, siis teadlikumad ettevo\u0303tted sa\u0308tivadki nivoo tavaliselt sinna 90%-98% vahele."}, {"text_idx": "#000022", "text": "Kui ta\u0308iendamisajad on etteennustatavad ja variatsiooni ei esine (sellise stabiilse iseloomuga vo\u0303iks olla na\u0308iteks ta\u0308iendamine ettevo\u0303tte tsentraalsest laost), kuid no\u0303udlus seevastu on juhuslikku laadi, siis vo\u0303ib puhvervaru (mis katab no\u0303udluse variatiivsust) arvutada ja\u0308rgmise (u\u0308hest paljudest) valemi abil."}, {"text_idx": "#000023", "text": "z \u2013 z-va\u0308a\u0308rtus, millega ma\u0308a\u0308ratakse valemis tarnekindluse (teenustaseme) ma\u0308a\u0308r"}, {"text_idx": "#000024", "text": "Tr \u2013 ta\u0308iendamisele kuluv aeg (no\u0303udlusega sama ajau\u0308hik)"}, {"text_idx": "#000025", "text": "\u03c3D \u2013 no\u0303udluse standardha\u0308lve (ta\u0308iendamistega sama ajau\u0308hik)"}, {"text_idx": "#000026", "text": "Ta\u0308iendamisaja puhul on oluline, et kasutatakse reaalset aega. Na\u0308iteks kui ta\u0308iendamine vo\u0303tab aega 30 minutit, kuid seda tehakse transpordi mastaabisa\u0308a\u0308stu huvides vaid korra na\u0308dala jooksul, siis ei ole ta\u0308iendamise aeg eelmainitud pool tundi, vaid 7 pa\u0308eva."}, {"text_idx": "#000027", "text": "Teeme arvutuse ka praktiliselt la\u0308bi. Oletame, et ettevo\u0303tte tootmisjuht soovib teada, kui suur peaks toote XS100 no\u0303udluse variatsiooni katmiseks olema laoseisu puhvervaru osa olukorras, kus oma koosto\u0308o\u0308partnerid (kliendid) no\u0303uavad 95% tarnekindlust ja ta\u0308iendamine (XS100 valmistamine) vo\u0303tab aega ilma igasuguse variatsioonita 2 pa\u0308eva."}, {"text_idx": "#000028", "text": "95% tarnekindluse tagamiseks peame arvutuses kasutama z-va\u0308a\u0308rtust 1,645."}, {"text_idx": "#000029", "text": "No\u0303udluse standardha\u0308lbe saame varasema ajaloo po\u0303hjal ja\u0308rgmiselt."}, {"text_idx": "#000030", "text": "Mu\u0308u\u0308gikoguste standardha\u0308lve viimase 30 pa\u0308eva ajaloo po\u0303hjal on 3,7. Siinkohal tasub ta\u0308hele panna, et standardha\u0308lbe arvutamisel ei satuks andmete hulka erinevad hooajalisused. Arvutada tuleks need konkreetse (madala vo\u0303i ko\u0303rge) hooaja kohta."}, {"text_idx": "#000031", "text": "Nu\u0308u\u0308d on meil olemas ko\u0303ik andmed, et arvutada puhvervaru hulka."}, {"text_idx": "#000032", "text": "Siit edasi on juba lihtne leida kogu laovaru suurus ta\u0308iendamistsu\u0308kli katmiseks (lean-juhtimises kutsutud ka kanban-koguseks). Tsu\u0308klivarule (keskmine no\u0303udlus \u00d7 ta\u0308iendamise aeg) tuleb liita puhvervaru."}, {"text_idx": "#000033", "text": "Eelnevalt arvutasime puhvervaru, mis oli mo\u0303eldud no\u0303udluse variatiivsuse katmiseks. Kui aga peamiseks probleemiks on ta\u0308iendamisaja (tarneaja) varieerumine, siis tuleks ja\u0308rgmise valemi abil arvutada hoopis turvavaru."}, {"text_idx": "#000034", "text": "\u03c3Tr \u2013 ta\u0308iendamiste standardha\u0308lve (keskmise no\u0303udlusega sama ajau\u0308hik)"}, {"text_idx": "#000035", "text": "Davg \u2013 keskmine no\u0303udlus (ta\u0308iendamistega sama ajau\u0308hik)"}, {"text_idx": "#000036", "text": "Teeme ka turvavaru arvutuse na\u0308ite varal la\u0308bi. Oletame, et ettevo\u0303tte tootmisjuht soovib teada, kui suur peaks olema toote XS100 koostedetaili XEN15 laoseisu turvavaru osa. Neid valmistava allto\u0308o\u0308vo\u0303tja tarnekindlus lubatud 14 pa\u0308eva osas on kahjuks ebastabiilne ja on po\u0303hjustanud mitmel korral tootmisseisakuid."}, {"text_idx": "#000037", "text": "Tootmisjuht tahab aga seda va\u0308ltida ja tagada selle detaili saadavusma\u0308a\u0308ra 98% ulatuses, ja seda olukorras, kus XS100 (ja\u0308relikult ka XEN15 detaili, kui koosteprobleeme ei esine) keskmine no\u0303udlus on 15,63 tk pa\u0308evas."}, {"text_idx": "#000038", "text": "98% tarnekindluse tagamiseks peame arvutuses kasutama z-va\u0308a\u0308rtust 2,053."}, {"text_idx": "#000039", "text": "Detaili XEN15 ta\u0308iendamiste (allto\u0308o\u0308vo\u0303tja tarnete) standardha\u0308lbe saame varasema ajaloo po\u0303hjal ja\u0308rgmiselt."}, {"text_idx": "#000040", "text": "Tarnete standardha\u0308lve viimase 30 pa\u0308evase ajaloo po\u0303hjal on 3,74. Ja nu\u0308u\u0308d on meil olemas ko\u0303ik andmed turvavaru arvutamiseks."}, {"text_idx": "#000041", "text": "Kogu laovaru suurus, et katta ta\u0308iendamistsu\u0308klit ebastabiilselt tarnijalt, kujuneks eeltoodud andmete po\u0303hjal ja\u0308rgmiseks."}, {"text_idx": "#000042", "text": "Aga kui esinevad mo\u0303lemad: nii no\u0303udluse kui ka tarnete variatsioon?"}, {"text_idx": "#000043", "text": "Vo\u0303ib juhtuda (tegelikult nii tavaliselt ongi), et laovaru ma\u0308a\u0308ramisel peame arvestama mo\u0303lema variatsiooniga, nii no\u0303udluse kui ka ta\u0308iendamisaegade omaga."}, {"text_idx": "#000044", "text": "Kui no\u0303udluse ja ta\u0308iendamisaja variatsioon on u\u0308ksteisesest so\u0303ltuvad, na\u0308iteks ta\u0308iendamise aeg mo\u0303jutab no\u0303udlust vo\u0303i vastupidi, ja andmed ja\u0308rgivad normaaljaotust, siis tuleks eeltoodud puhver-ja turvavaru arvutuste tulemused omavahel liita."}, {"text_idx": "#000045", "text": "Kui no\u0303udluse ja ta\u0308iendamisaja variatsioon on aga u\u0308ksteisest so\u0303ltumatud, ehk et nad on mo\u0303jutatud erinevate tegurite poolt, ja mo\u0303lema andmed ja\u0308rgivad normaaljaotust, siis tasuks arvutust kombineerida. See annab tulemuseks mo\u0303nevo\u0303rra va\u0308iksema varu hulga (ta\u0308psema), kui kaks eraldi arvutust omavahel liita."}, {"text_idx": "#000046", "text": "Kombineeritud puhver- ja turvavaru arvutatakse ja\u0308rgmise valemiga."}, {"text_idx": "#000047", "text": "Teeme arvutuse ka praktiliselt la\u0308bi juba eelnevalt kasutatud andmetega, kus toote XS100 koosto\u0308o\u0308partnerid (kliendid) no\u0303uavad 95% tarnekindlust, ta\u0308iendamisaeg on 15,2 pa\u0308eva standardha\u0308lbega 3,72 ja keskmine no\u0303udlus 15,63 tk/pa\u0308evas standardha\u0308lbega 3,7."}, {"text_idx": "#000048", "text": "Tulemuseks saame u\u0308mardatult 99tk, mis peaks meid lisaks tsu\u0308klivarule ebastabiilsuse eest kaitsma."}, {"text_idx": "#000049", "text": "Kogu laovaru suurus, et katta ta\u0308iendamistsu\u0308klit nii no\u0303udluse kui ka tarneaja variatsiooni korral, kujuneks eelka\u0308sitletud andmete po\u0303hjal ja\u0308rgmiseks."}, {"text_idx": "#000050", "text": "Eeltoodud valemid baseerusid to\u0303ena\u0308osusteoorial ja olukordades, kus no\u0303udluse ja ta\u0308iendamise andmed ja\u0308rgivad normaaljaotust. U\u0308ldjuhul on sellisteks valmiskauba, toorainete ja pooltoodetega seotud andmed."}, {"text_idx": "#000051", "text": "Aga na\u0308iteks ettevo\u0303ttes toodetud, kuid vahepeal muu partneri juures lisato\u0308o\u0308tlust saanud artiklite andmed normaalselt siiski ei jaotu ning siinka\u0308sitletud valemeid rakendada ei saa."}, {"text_idx": "#000052", "text": "Lisaks toovad tootmismatemaatikud W. J. Hopp ja M. L. Spearman eeltoodud statistikal baseeruvate valemite kitsaskohtadena va\u0308lja ka selle, et kui no\u0303udlus vo\u0303i ta\u0308iendamine ka\u0308ib suurte partiidena, siis vo\u0303ivad puhver- ja turvavaru kogused olla pisut ebata\u0308psed."}, {"text_idx": "#000053", "text": "Hoolimata kriitikast on eeltoodud valemid ja po\u0303himo\u0303tted ikkagi kordades ta\u0308psemad puhver- ja turvavaru koguste hindamisel, kui seda on ko\u0303hutundelt otsustamine vo\u0303i suhtarvuline ma\u0308a\u0308ramine."}]